b'\n_START_ARTICLE_\nVirginio Lunardi\n_START_PARAGRAPH_\nVirginio Lunardi (s. 22. maaliskuuta 1968 Gallio, Vicenzan maakunta) on italialainen m\xc3\xa4kihypp\xc3\xa4\xc3\xa4j\xc3\xa4, joka kilpaili kansainv\xc3\xa4lisell\xc3\xa4 tasolla 1985\xe2\x80\x931992. H\xc3\xa4n edusti roomalaista GS Fiamme Gialle seuraa. H\xc3\xa4n on pituudeltaan 184\xc2\xa0cm._NEWLINE_Lunardi sijoittui maailmancupin kokonaiskilpailussa kymmenenneksi kaudella 1989\xe2\x80\x931990. H\xc3\xa4n oli tuolla kaudella toinen Lahden normaali- ja suurm\xc3\xa4ess\xc3\xa4 sek\xc3\xa4 kolmas Predazzon ja Sollefte\xc3\xa5n normaalim\xc3\xa4en kilpailuissa. H\xc3\xa4n sijoittui maailmancupin osakilpailuissa kaikkiaan 12 kertaa kymmenen parhaan joukkoon, n\xc3\xa4ist\xc3\xa4 kymmenen kaudella 1989\xe2\x80\x931990._NEWLINE_Lunardi sijoittui lentom\xc3\xa4en MM-kilpailuissa yhdeks\xc3\xa4nneksi Vikersundissa 1990. Lahden MM-kilpailuissa 1989 h\xc3\xa4n oli suurm\xc3\xa4ess\xc3\xa4 seitsem\xc3\xa4stoista.'